Luasteorainn

Cuirtear luasteorainn, nó teorannú dlí ar luas feithiclí, i bhfeidhm timpeall an domhain, ar mhaithe le cúrsaí sábháilteachta ar na bóithre agus i limistéir dlúthdhaonra, srl. Tugtar taighde le fios go laghdaítear an líon timpistí, go háirithe timpistí marfacha, nuair a laghdaítear luasteorainn. 

Cuirtear luasteorainneacha in iúl go minic trí chomharthaí bóthair sainiúla a léiríonn an teorainn i ngach ceantar.

 Forfheidhmiú an dlí 
Tá an fórsa póilíneachta freagrach, de ghnáth, as reachtaíocht um thrácht ar bhóithre a fhorfheidhmiú lena chinntiú go gcomhlíonann saoránaigh na luasteorainneacha. Ciallaíonn sé seo go bhfuil na póilíní freagrach as cionta luais a bhrath agus as imeachtaí a thionscnamh trí phionóis sheasta a eisiúint do thiománaithe a sháraíonn luasteorainneacha.

Tá ceamaraí sábháilteachta ar bhóithre ó am go ham, go háirithe ar na bóithre a bhfuil stair imbhuailtí atá bainteach le luas. IN Éirinn, feidhmíonn na ceamaraí "GoSafe" ó veaineanna atá marcáilte le hábhar frithchaiteach ard-infheictheachta agus tá siombail cheamara sábháilteachta ar taispeáint acu.

 In Éirinn 
Tomhaistear faid bóithre agus luasteorainneacha in Éirinn i gciliméadar. Tá cúig chineál luasteorainneacha  i bhfeidhm in Éirinn;  in 2023, bhí luasteorainn 120 ciliméadar san uair ar mhótarbhealaí agus 50 ciliméadar ciliméadar sna ceantair uirbeacha.

Sa bhliain 2023, bhí rialtas na hÉireann ag smaoineamh ar luasteorainn ar bhóithre a ísliú chun an líon daoine a mharaítear i dtionóiscí bóthair a laghdú.  Dúirt príomhfheidhmeannach an Údaráis um Shábháilteacht ar Bhóithre ag an am go raibh "eipidéim luais" ar siúl i bPoblacht na hÉireann, agus gur chóir do gach duine a bheith ag tiomáint ní ba mhoille.

Ar an 8 Feabhra 2025, bhí an luasteorainn ar go leor bóithre tuaithe áitiúlaBóithre dar tús L ar mhapaí atá i gceist, cuir i gcás, bóthar an L1320 idir an Spidéal agus Maigh Cuilinn i gCo na Gaillimhe.  Idir 2020 agus 2024, ba ar na bóithre sin a tharla 73% de thimpistí marfacha. laghdaithe ó 80 ciliméadar san uair go 60 ciliméadar san uair.

 Féach freisin 

 Údarás um Shábháilteacht ar Bhóithre
 Sábháilteacht ar bhóithre
 Beart moillithe tráchta
 Mótarbhealach

 Tagairtí 

Catagóir:Sábháilteacht phoiblí
Catagóir:Taisteal
Catagóir:Rialacha
Catagóir:Iompar
Catagóir:Sábháilteacht ar bhóithre
Catagóir:Sábháilteacht ar bhóithre in Éirinn